พิเชฐ พัฒนโชติ

พิเชฏฐ พัฒนโชติ (เกิด 20 สิงหาคม พ.ศ. 2496) เป็นนักการเมืองชาวไทย อดีตรองประธานวุฒิสภา คนที่หนึ่ง อดีตสมาชิกวุฒิสภาจังหวัดนครราชสีมา และอดีตรองหัวหน้าพรรคการเมืองใหม่

 ประวัติ 
พิเชฏฐ เกิดเมื่อวันที่ 20 สิงหาคม พ.ศ. 2496 ที่ตำบลบ่อยาง อำเภอเมืองสงขลา จังหวัดสงขลา ด้านครอบครัวสมรสกับนางนภาพร พัฒนโชติ อดีตผู้สมัครสมาชิกวุฒิสภา แต่มาใช้ชีวิตอยู่ที่จังหวัดนครราชสีมา สำเร็จการศึกษา ระดับชั้นมัธยมศึกษา จากโรงเรียนมหาวชิราวุธ จังหวัดสงขลา, นิติศาสตรบัณฑิต จุฬาลงกรณ์มหาวิทยาลัย ปริญญาโทรัฐศาสนศาสตร์มหาบัณฑิต จากสถาบันบัณฑิตพัฒนบริหารศาสตร์ (นิด้า) ประกาศนียบัตรหลักสูตร การเมืองการปกครองในระบอบประชาธิปไตย สำหรับนักบริหารระดับสูง รุ่นที่ 2 สถาบันพระปกเกล้า และประกาศนียบัตรหลักสูตร การป้องกันราชอาณาจักร ภาครัฐ เอกชน และการเมือง รุ่นที่ 1 วิทยาลัยป้องกันราชอาณาจักร (วอป.2546)

 งานการเมือง 
พิเชฏฐ ประกอบอาชีพเป็นนักกฎหมาย และเริ่มทำงานการเมืองโดยการเป็นสมาชิกวุฒิสภา ในการเลือกตั้งสมาชิกวุฒิสภาครั้งแรกในประเทศไทย เมื่อวันที่ 4 มีนาคม พ.ศ. 2543 ที่จังหวัดนครราชสีมา และได้รับเลือกจากวุฒิสภาให้ดำรงตำแหน่งรองประธานวุฒิสภา คนที่ 1 เมื่อวันที่ 16 กุมภาพันธ์ พ.ศ. 2544 แทนเฉลิม พรหมเลิศพระบรมราชโองการ ประกาศ แต่งตั้งรองประธานวุฒิสภา (แต่งตั้งนายพิเชฐ พัฒนโชติ เป็นรองประธานวุฒิสภา คนที่หนึ่ง แทน นายเฉลิม พรหมเลิศ ที่ลาออก) และได้ลาออก เมื่อวันที่ 6 มีนาคม พ.ศ. 2546

ในการขับไล่ ทักษิณ ชินวัตร ในปี พ.ศ. 2549 และการชุมนุมขับไล่รัฐบาลนอมินีของทักษิณ ในปี พ.ศ. 2551 โดยพันธมิตรประชาชนเพื่อประชาธิปไตย พิเชฐได้เข้าร่วมกับทางกลุ่มพันธมิตรฯทั้งสองครั้ง

ในการเลือกตั้งเมื่อวันที่ 23 ธันวาคม พ.ศ. 2550 พิเชฏฐได้ลงรับสมัครเลือกตั้ง สส.เขต 1 จังหวัดนครราชสีมา สังกัดพรรคประชาธิปัตย์ แต่ไม่ได้รับการเลือกตั้ง

ในรัฐบาลที่มีอภิสิทธิ์ เวชชาชีวะ เป็นนายกรัฐมนตรี ได้รับการแต่งตั้งให้เป็นที่ปรึกษารัฐมนตรีว่าการกระทรวงสาธารณสุข วิทยา แก้วภราดัย แต่ต่อมาได้ลาออกหลังจากที่วิทยาได้ขอลาออกเนื่องจากปัญหาการทุจริตในปลายปี พ.ศ. 2552ครม.แต่งตั้ง พิเชษฐ พัฒนโชติ เป็นที่ปรึกษา รมว.สธ.จากช่อง 9

หลังการตั้งพรรคการเมืองใหม่ ของทางกลุ่มพันธมิตรฯ พิเชฏฐ ได้รับแต่งตั้งเป็นรองหัวหน้าพรรคการเมืองใหม่ประกาศนายทะเบียนพรรคการเมือง เรื่อง ตอบรับการเปลี่ยนแปลงคณะกรรมการบริหารพรรคการเมืองใหม่ ต่อมาในปลายเดือนเมษายน พ.ศ. 2554 ได้ลาออกจากตำแหน่งเพื่อไปร่วมงานกับพรรคการเมืองอื่นพันธมิตรแพแตก!'สมศักดิ์'ไขก๊อก!'พิเชษฐ'ทิ้งการเมืองใหม่  จากประชาทรรศน์ โดยการเลือกตั้งในวันที่ 3 กรกฎาคม พ.ศ. 2554 ได้ลงรับสมัครเลือกตั้งแบบบัญชีรายชื่อลำดับที่ 9 พรรคมาตุภูมิโคราช-บิ๊กบัง เปิดตัวพรรคมาตุภูมิที่โคราช แต่ไม่ได้รับเลือกตั้ง

เมื่อปี 2557 เกิดวิกฤตการณ์การเมืองไทย พ.ศ. 2556–2557 ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย ในครั้งนั้นมีพิเชฏฐ เป็นผู้ต้องหาหมายเลขที่ 46 รวมอยู่ด้วย 

ในปี 2566 เขาได้เข้าร่วมงานกับพรรคประชาธิปัตย์อีกครั้ง และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 27เปิด 98 รายชื่อ ผู้สมัคร สส.ปาร์ตี้ลิสต์ ปชป. "จุรินทร์-ชวน-บัญญัติ" 3 อันดับแรก แต่ไม่ได้รับเลือกตั้ง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๒, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๙ ตอนที่ ๒๑ ข หน้า ๘, ๔ ธันวาคม ๒๕๔๕

อ้างอิง

 แหล่งข้อมูลอื่น 
 สมาชิกวุฒิสภาจังหวัดนครราชสีมา



หมวดหมู่:บุคคลจากอำเภอเมืองสงขลา
หมวดหมู่:นักกฎหมายชาวไทย
หมวดหมู่:นักการเมืองจากจังหวัดสงขลา
หมวดหมู่:นักการเมืองจากจังหวัดนครราชสีมา
หมวดหมู่:รองประธานวุฒิสภาไทย
หมวดหมู่:สมาชิกวุฒิสภาจังหวัดนครราชสีมา
หมวดหมู่:นักการเมืองที่เป็นแนวร่วมกปปส.
หมวดหมู่:พรรคเอกภาพ
หมวดหมู่:พรรคพลังธรรม
หมวดหมู่:พรรคประชาธิปัตย์
หมวดหมู่:พรรคสังคมประชาธิปไตยไทย
หมวดหมู่:พรรคมาตุภูมิ
หมวดหมู่:พรรครวมพลัง
หมวดหมู่:พันธมิตรประชาชนเพื่อประชาธิปไตย
หมวดหมู่:บุคคลจากโรงเรียนมหาวชิราวุธ จังหวัดสงขลา
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.